— 75 — 



» Et seront les votes de ladicte chappelle de la mesme haulteur 

 que celles de ladicte église des Carmes. 



» Et s'il est besoing de transpourter le front de la muraille de la 

 sacristie desdicts Carmes austant avant sur la rue que l'on verra 

 estre nécessaire, y se fera par ledit maistre Jaques. 



» Et sera le tout faict par ledict maistre Jaques et à ses fraiz, et 

 au dict et regard d'ouvriers et gens ad ce congnoissans. Et pour 

 ses peines, labeurs et salaires, mondict seigneur de Grandvelle luy 

 a acordé et promis payer la somme de dix-sept cens frans , mon- 

 noye de Bourgoingne : sur quoy il a receu réaiment de mondict 

 seigneur la somme de cent frans, dicte monnoye; et la reste luy 

 sera payé en faisant ledict ouvraige prout etc., promettans d'une 

 part et d'aultre etc., obligeans etc., soubmettans etc., renonceans 

 etc. 



» Faict et passé audict Besançon, soubz le seel de la court archié- 

 piscopale dudict Besançon, par injunximus et monitorium , le dix- 

 huitiesme jour du mois de novembre l'an mil cinq cens quarante 

 et neufz. Présens : Nicolas Guenot, de Sainct-Genin en Savoye, et 

 Jehan Baron, d'Ornans, tesmoins ad ce requis. (Signé) Dé Vayvre. » 



« Jehan de Vayvre, nostre recepveur, a furny et délivré des de- 

 niers de sa recepte la somme de cent frans déclarée ou marchier 

 devant escript : pour ce nous voulons qu'elle luy soit allouhée en 

 son prouchain compte, et toutes aultres qu'il luy payera sur ledict 

 marchier, sans aultre mandement que le présent. Faict les an et 

 jour susdicts à Besançon. 



» (Signé) N. PERRENOT. » 



« L'an mil cinq cens cinquante et cinq, le troisiesme jour 

 d'aoust, en la cité de Besançon, compte final a esté faict et arresté 

 par et entre maistre Jehan Amyot, secrétaire de ma dame madame 

 de Granvelle, pour et ou nom de madicte dame, et maistre Jacques 

 Grandjehan, masson, citien de Besançon, de tous les ouvraiges par 

 ledict masson faictz en la chappelle de madicte dame, faicte et 

 construicte en l'église des Carmes de ladicte cité de Besançon, 

 suyvant le marchefz cy-devant escript, et aultres ouvraiges faictz 

 en ladicte chappelle non comprins oudict marchefz : desquelx a 

 esté convenu et accordé sur le rapport en faict par Jehan Bourdot, 

 Richard Maire et Pierre Varin, massons, citiens dudict Besançon, 

 commis à la part de madicte dame, et maistre Jaques Granjehan. 

 Et s'est treuvée madicte dame doibgeante audict Grandjehan la 



